Den Vest-Sjællandske Avis, 1832-11-17
Nyeste Post-Efterretninger. De nyeste Efterretninger fra Hamborg af 13de November indeholde: at Statspapirene ere paa denne Dag faldne betydeligt. Spændingen er unægtelig overmaade stor, uagtet der fra alle Sider endnu haabes paa en Udsoning, selv i Paris den 7de. Der var den 6te ankommen en Depesche til det Preussiske Gesandtskab i Paris, hvorpaa Svaret blev tilbagesendt den 7de. – Fra Fæstningen Wesel skrives under samme Datum, at en Stafet har bragt Ordre til Commandanten, at de Preus Tropper skulle gaae over Rhinen inden den 16de og at Landeværnet skal holde sig parat. Tropperne skulle gaae over Rhinen ved Cølln, Dusseldorf og Wesel; alt er i fuld Bevægelse. Prisen paa Rug og Havre er steget 1/2 Rdlr. Preusserne ere fulde af Mod og Lyst til Kampen. Fra Berlin læses imidlertid et politisk Raisonnement, som er forfattet i en meget moderat Tone; det hedder deri at ingen af Magterne kan ønske Krigen eller vinde ved den, og at den kan forebygges endnu ved en Eftergivenhed fra Hollandsk Side. J London formoder man at denne vil finde Sted; Bladet Coureren siger, at hele Striden blot bestaaer i at Holland forlanger 3 Gylden paa Tønden i Schelde Told, hvorimod Preussen har kun foreslaget 1 1/2, at de 4 Magters Gesandte underhandle med Baron von Zuilen (thi de Russiske have udelukt sig fra Conferencen) og at der er intet Tegn til at han vil afreise. Disse Sagn ere vel meget fredelige; men andre ere igien desto krigeriske. Der berettes at 50800 Franske Tropper ere beredte til at rykke ind i Belgien den 16de November, naar Castellet i Antwerpen ikke til den Tid er rømmet og at de ville tage 80 Mørsere med sig for at beskyde det. Fra Engelsk Side ere Trudslerne ikke mindre store. Den forenede Escadre ligger vel endnu i Deal, da Modvind opholder den (der har Lynilden slaget ned i Fregatten Southampton og blesseret to Mennesker). Men Kongen af England har den 6te holdet en Hofdag og Geheimeraadsmøde, og der fattet den Beslutning, at der skal lægges en Embargo paa alle Nederlandske Skibe, forbudt Engelske Skibe at anløbe Nederlandske Havne, og forordnet, at de Nederlandske Skibe, som anholdes, skulle med Ladning og Mandskab bringes til Engelske Havne. Skibet Neptun fra Amsterdam er allerede anholdet. Der er opslaget hos Lloyds, at der er sørget for at beskytte de Brittiske Skibe, som komme fra Norden. Assecurancepræmierne ere stegne. Skibene ile tilbage fra Englands og Hollands Kyster til deres Hiem; i al denne Hurlumhei er Ridder v. Brøndsted kommet fra Hamborg til London. Det har gjort megen Sensation i Hamborg og biedraget til at trykke Fonds, at Hr. W. Elliot for Llods har der den 13de November ladet opslaae en Note til de Engelske Skibsførere, hvori han raader dem at blive i Cuxhaven til det næste Dampskib ankommer fra London, og man kan erfare hvilke Foranstaltninger der ere trufne forat dække de Skibe som komme fra Elben; ogsaa raader han til at de Skibe, som udseille, holde sig ude i rum Søe, og søge at undgaae Kysten af Holland saameget som mueligt. – Fra Haag skrives under 10de November, at den Engelske og Franske Legationssecretair lade sig forlyde med at ville afreise, at Castellet i Antwerpen er provianter for 6 Maaneder. Den 7de ankom en Coureer fra St. Petersborg; Depescherne skulle ikke lyde ugunstige for Nederlandene; de bringer Keiserens Svar paa Notificationen og Tvangsforholdsreglerne; ogsaa i Haag mene nogle at alt vil blive udjevnet.